Corbièras (region)
Las Corbièras o Corbièiras (en catalan: les Corberes; en francés: les Corbières) son una region naturala situada al limit de Lengadòc (Occitània) e de Rosselhon (Païses Catalans). La partida nòrd forma un parçan occitan e la partida sud una soscomarca de Rosselhon. La vila principala occitana n'es Lesinhan de las Corbièras.

Geografia

La region de las Corbièras comença a l'estanh de Leucata per s'acabar a costat de Carcassona. Al nòrd, las Corbièras son separadas de Menerbés per lo flume d'Aude.
Lo punt mai naut de las Corbièras es lo puèg de Bugarag (1230 m). 
Las Corbièras son constituidas en majoritat de sèrres calcaris de 400 m a 500 m d'altitud amb una vegetacion rara. Aquela region es coneguda per son vin (vin de las Corbièras).

Toponimia

 A l'Atge Mejan, la region s'apelava en latin Vallis Corbaria.

Vilas e vilatges principals

 Lengadòc : Lesinhan de las Corbièras, Portèl de las Corbièras, La Grassa, Durban de las Corbièras, Tuissan.
 Rosselhon : Òpol i Perellós, Vingrau, Estagell, Talteüll (Tautavel).

Luòcs toristics

 Talteüll: Cauna de l'Aragó, sit preïstòric de l'Òme de Talteüll (-450 000)
 Castèl de Pèirapertusa
 Castèl de Querbús

Ligams extèrnes
Corbièras : Istòria(s) de frontièras- Occitanica eAnem / CIRDOC 
Corbièras : Querbús  - Occitanica eAnem / CIRDOC

Referéncias

Corbièras
Corbièras (region)

Corbièras
Corbièras
Corbièras
parçan occitan